ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021290
ขอให้แก้ไขปัญหาเสียงดังรบกวนจากการเล่นเครื่องบินบังคับ บริเวณพื้นที่โล่งกว้าง ใกล้เคียงกับสำนักงานเขตบางแค (ไม่ทราบพื้นที่แน่ชัด) ซอยกาญจนาภิเษก 0010 แยก 2 แขวงบางแค เขตบางแค กรุงเทพมหานคร จุดสังเกต เลยสำนักงานเขตบางแค ระยะทางประมาณ 2 กิโลเมตร จะอยู่ด้านหลังของ ห้าง ดิ เอ็กซ์เพลส มอลล์ (ตามผู้ร้องแจ้ง) เนื่องจากบริเวณพื้นที่ดังกล่าวจะเป็นพื้นที่โล่ง เนื้อที่ประมาณ 20 ไร่ ซึ่งมีการตั้งกลุ่มบุคคลขนาดเล็ก จำนวนประมาณ 2-5 คน (ไม่ทราบชื่อและนามสกุล) ส่วนใหญ่เป็น บุคคลเพศชาย อายุประมาณ 30-40 ปี (ไม่ทราบรายละเอียดแน่ชัด) ตั้งกลุ่มเล่นเครื่องบินบังคับขนาดใหญ่กว่าเครื่องบินบังคับเด็กเล็ก ตั้งแต่ช่วงเวลาประมาณ 06.30 น. เป็นต้นไป เป็นประจำทุกวัน ส่งผลให้ผู้ร้องได้รับความเดือดร้อนจากเสียงดังรบกวนของเครื่องบินบังคับ ซึ่งบ้านสวนของผู้ร้องมีมารดาอาศัยอยู่และป่วยต้องดูแลอย่างใกล้ชิด รวมถึงผู้ร้องป่วยเป็นโรคเครียดและมีอาการแพนิกร่วมด้วย เบื้องต้นได้แจ้งเรื่องกับสำนักงานเขตบางแคแล้ว แต่ยังไม่ได้รับการแก้ไข ประสบปัญหามาเป็นระยะเวลา 3 ปี จึงประสงค์ให้หน่วยงานที่เกี่ยวข้องแก้ไขปัญหากรณีดังกล่าว เพื่อบรรเทาความเดือดร้อนให้กับผู้ร้องต่อไป (ผู้ร้องประสงค์ให้ปกปิด ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata